REPUBLIKA HRVATSKA

KRAPINSKO – ZAGORSKA ŽUPANIJA

OPĆINA VELIKO TRGOVIŠĆE

OPĆINSKO VIJEĆE

KLASA: UP/I-361-01/14-01/02

UR.BROJ: 2197/05-14-05-2

Veliko Trgovišće, 21.03.2014.g.

Na temelju članka 15. stavka 4. Zakona o komunalnom gospodarstvu („Narodne novine“ broj: 26/03.-pročišćeni tekst, 82/04., 110/04., 178/04., 38/09., 79/09., 153/09., 49/11., 84/11., 90/11., 144/12., 94/13. i 153/13), članka 35.Statuta Općine Veliko Trgovišće („Službeni glasnik Krapinsko-zagorske županije“ broj:23/09., 8/2013) i članka 11. Odluke o komunalnim djelatnostima i načinu obavljanja na području općine Veliko Trgovišće („Službeni glasnik Krapinsko-zagorske županije“ broj:19/2010), Općinsko vijeće općine Veliko Trgovišće na 6. sjednici održanoj dana 20.03.2014. donijelo je

**O D L U K U**

**o izboru najpovoljnije ponude za održavanje javne rasvjete na području**

**Općine Veliko Trgovišće**

**I**

Na temelju rezultata provedenog postupka ograničenog prikupljanja ponuda za održavanje javne rasvjete za razdoblje ožujak 2014. – ožujak 2018.g., Općinsko vijeće općine Veliko Trgovišće prihvaća kao najpovoljniju ponudu ponuditelja **„Šćukanec“ Elektroinstalatersko frizerski obrt**, Trg Stjepana i Franje Tuđmana 3, 49214 Veliko Trgovišće.

**II**

Temeljem ove Odluke, nadležno tijelo će sa ponuditeljem „Šćukanec“ Elektroinstalatersko frizerski obrt zaključiti Ugovor o povjeravanju obavljanja komunalnih poslova održavanje javne rasvjete, kojim će se urediti međusobna prava i obveze.

**III**

Sastavni dio ugovora iz točke II. ove Odluke je i troškovnik koji je od strane ponuditelja dostavljen uz ponudu od 04.ožujka 2014.godine.

**IV**

Ova Odluka stupa na snagu prvog dana od dana objave, a objavit će se u „Službenom glasniku Krapinsko-zagorske županije“.

**O b r a z l o ž e n j e**

Po provedenom postupku ograničenog prikupljanja ponuda za održavanje javne rasvjete na području Općine Veliko Trgovišće za razdoblje od četiri godine, s traženjem za dostavu ponude od pet ponuditelja, u otvorenom roku pristigle su tri ponude slijedećih ponuditelja:

1. „Šćukanec“ Elektroinstalatersko frizerski obrt, Trg Stjepana i Franje Tuđmana 3, Veliko Trgovišće sa iznosom ponude od **32.445,25 kn s PDV-om**
2. „ELMO“ Elektrotehnički obrt, Pavlovec Zabočki 46, Zabok sa iznosom ponude od **35.212,89 kn s PDV-om**
3. „ETRA“ Elektroinstalacije, metal i trgovina, Švaljkovec 14, Sv.Križ Začretje sa iznosom ponude od **33.992,59 kn s PDV-om**

Stručno povjerenstvo za pripremu i provedbu postupka prikupljanja ponuda za obavljanje komunalne djelatnosti održavanje javne rasvjete na svojoj sjednici održanoj dana 10.03.2014.g. izvršilo je pregled i ocjenu pristiglih ponuda i utvrdilo slijedeće: ponuda ponuditelja „ELMO“ Elektrotehnički obrt ocijenjena je kao nepotpuna pošto nisu dostavljeni dokazi traženi Pozivom na dostavu ponude za održavanje javne rasvjete od 19.02.2014.g., dok su ostale dvije kompletne i u potpunosti zadovoljavaju uvjete određene Pozivom za dostavu ponude.

Sukladno kriteriju za odabir ponude (najniža cijena), najpovoljnijom ponudom ocijenjena je ponuda ponuditelja „Šćukanec“ Elektroinstalatersko frizerski obrt, Trg Stjepana i Franje Tuđmana 3, Veliko Trgovišće te je nakon provedenog postupka donijeta je odluka kao u dispozitivu.

Po konačnosti ove Odluke, nadležno će tijelo zaključiti Ugovor s odabranim ponuditeljem.

**Uputa o pravnom lijeku:**

Sukladno odredbi stavka 7.članka 15. Zakona o komunalnom gospodarstvu („Narodne novine“ broj: 26/03.-pročišćeni tekst, 82/04., 110/04., 178/04., 38/09., 79/09., 153/09., 49/11., 84/11., 90/11., 144/12., 94/13. i 153/13), protiv ove Odluke ne može se izjaviti žalba, ali se može pokrenuti upravni spor kod Upravnog suda Republike Hrvatske u Zagrebu, u roku 30 dana od dana dostave rješenja.

Tužbu treba predati neposredno Upravnom sudu Republike Hrvatske ili putem pošte preporučeno,a može se izjaviti i usmeno na zapisnik kod redovnog suda nadležnog za pružanje pravne pomoći.

Uz tužbu podnose se i dvije preslike pobijenog rješenja, te primjerak tužbe za tuženo tijelo.

PREDSJEDNIK OPĆINSKOG

VIJEĆA

Mladen Horvatin, ing.o.t.

Dostavlja se:

1. Ponuditeljima – svima
2. Računovodstvo, ovdje
3. Evidencija, ovdje
4. Arhiva, ovdje